钦定古今图书集成/明伦汇编/氏族典/第231卷 > 杨翥
## 钦定古今图书集成/明伦汇编/氏族典/第231卷 > 杨翥

按《明外史陈济传》：“杨翥，字仲举，吴人。少孤贫，随兄戍
武昌，授徒。杨士奇微时，流寄窘乏，翥辄解馆舍让之。
士奇既得志，荐翥经明行修。宣宗诏试吏部，称旨，授
翰林院检讨，历修撰。正统中，诏简郕王府僚，翥为左
右长史。久之，引年归。王即大位，拜礼部右侍郎。景泰
三年，进尚书，致仕。明年卒。帝念之，召其子珒入觐，官”
本邑主簿。